Dinsdag, 26 Mei 2015 12:00
DIE VERNEDERING VAN VEREENIGING- 31 MEI 1902
Vanaf 15 Mei 1902 het 60 afgevaardiges van die twee Boere-republieke van Transvaal en die Oranje Vrystaat by Vereeniging bymekaar gekom om te beraadslag oor die oorlogstoestand in die Engelse Oorlog, wat vanaf 10 Oktober 1899 in Suid-Afrika gewoed het. Die samesprekings sou voortduur tot 31 Mei 1902 toe die Vrede uiteindelik gesluit is met die verlies van die onafhanklikheid van die twee klein Boere-republiekies.
Tydens die samesprekings is woorde en gedagtes uitgespreek wat soos voorbodes kon klink. 'n Afgevaardige van Heidelberg, P.R. Viljoen, het die voorstelle van die Britse Regering aangaande vrede, beskryf as dat die Boerevolk so vas sou bind dat hulle nooit weer vry sou wees nie. Inderdaad! ( C,R. de Wet-Three years war-bls 400.)
Wanneer 'n mens die notules van die vegadering deurlees, spring die tagedie wat hom 113 jaar gelede afgespeel het, jou in die oog en word dit 'n beklemming om die hart. Dat so 'n klein dapper volkie so 'n ontsettende prys vir sy vryheid betaal het; dit nogtans verloor het na twee weke se beraadslagings toe dit vir almal duidelik was dat die bittereinde aangebreek het.
Toe daardie uitwissingsoorlog verby was, was die helfte van die twee Boere-republieke se kinderbevolking reeds dood. Die sterftes sou uiteindelik styg tot 35 000 kinders en vrouens in Engelse konsentrasiekampe waar die vrouens en kinders van die bittereinders honger, dors en die dood vir twee lange jare in die gesig gestaar het.
By Balmoral-konsentrasiekamp was die sterftes so hewig dat dié kamp as een van koningin Victoria se helkampe beskou is. Kinders het so vinnig doodgegaan en is opmekaar begrawe omdat daar nie voorgebly kon word met die grafgrawery nie. Fetusse is vir 'n Engelse varkboer in die omgewing, gegee om sy varke te voer.
Die verwagting by Boere-voormanne dat in die Kaap 'n opstand sou kom en dat die buitewêreld sou ingryp, het niks van gekom nie. Hulle het ontsaglike probleme gehad met kos vir hulleself en voer vir hulle perde. Boonop was die Engelse Oppermag besig met ondraaglike korrupsie om hensoppers en joiners te betaal en met valse voorstelle van amnestie hulle oor te haal om nie verder te veg nie of om na die Engelse kant oor te loop.
Uit die Engelse vertaling van die notules in genl. De Wet se boek- Three years war- haal ek vir u 'n verbatim aanhaling van wat genl. Louis Botha in sy voordrag sê:
"I firmly believe that, under like cicumstances, no other nation in the world would have fought as our nation has done. Shall such a nation perish? No! We must save it. If we delegates are convinced that we can no longer offer resistance to the enemy, it is out duty to tell the people so. We must not let them be exterminated for want of timely advice. More than twenty thousand women and children have died in the camps during this one year." En dan hierdie skrikwekkende aanklag:
"THERE ARE MEN OF OUR OWN KITH AND KIN WHO ARE HELPING TO BRING US TO RUIN. IF WE CONTINUE THE WAR, IT MAY BE THAT THE AFRIKANDERS AGAINST US WILL OUTNUMBER OUR OWN MEN."
Nieteenstaande hardnekkige teenstand om die vryheid af te gee, het die bitter oomblikke aangebreek van 'n oorlog waarvan die Boerevolk nog nooit behoorlik herstel het nie!
Die winter van 1902 was die bitterste in die geskiedenis van ons volk toe verslae en verslane burgers moes terugkeer na hulle afgebrande plase as knegte van die Britse Empaaier; sonder dierbares wat aan die dood afgestaan is; veestapels vernietig; landerye vernietig, platsak en sonder enige ander heenkome. Dit in 'n vaderland wat nou met wapengeweld eiendom geword het van vreemdelinge!
So het 'n menigte van hulle die rug op hulle grond gedraai en 'n armoedige heenkome van armlastige en bedelbestaan in die stede gaan voer. Die proses om die Boervolk te vernietig was in volle swang. 'n Mens wonder hoeveel ander volkere ter wêreld sou hierdie aanslag kon oorleef het? En tog, na 113 jaar van onderdrukking en verdrukking is die Boerevolk weer besig om kop op te tel!
Nuwe en erger verraad het sy tol geëis en het ons aangekom by 'n nog donkerder tydstip in ons geskiedenis. 'n Nuwe, hewiger aanslag teen ons volk sal nie uitbly nie. Vir ons het dit 'n pikdonkernag geword soos Siener van Resburg dit voorspel het.
Dit is 'n paar dae voor die 31 ste Mei. 'n Paar dae voordat 60 burgers, 113 jaar gelede met 54 stemme teen 6, die oorlog beëindig het en die wapens neergelê het. Nie almal nie. 'n Groot klomp het hulle wapens teen die klippe stukkend geslaan eerder as om dit aan die vyand te oorhandig. Die verbittering sou groei, ook teen sommige van hulle eie voormanne. Soveel so dat 'n skamele 12 jaar later, het Boer en Afrikaner op mekaar geskiet het terwyl die Engelse toekyk!
Baie dankie aan Ben Strijdom en Volkskansel vir die inisiatief geneem om op Sondag 31 Mei 2015, 'n verootmoedingsaamtrek by Verreniging te hou en om die bitter gebeure weer in herinnering te roep.
Maandag, 20 April 2015 19:51
Pretorius familie saam met vriende op die familiedag 04/09/2014 te Zonderwater gevangenis.
Sondag, 12 April 2015 12:00
Soos in 1899 dryf die aanslag teen ons nou na 'n punt. Die aanslag op ons erfenis en om ons te vernietig, het begin. Die aanslag op ons monumente is 'n aanslag op ons siel. Soos wat die besettingsmag in daardie tyd, vrouens en kinders in konsentrasiekampe gegooi het en van honger en dors laat omkom het, so is die aanslag op ons monumente en beelde om daardeur, ons stuk-stuk dood te maak en ons uit te roei. Kruger se beeld moet verwyder word- Waarheen? M.W. Pretorius se beeld moet verwyder word- waarheen? Ons vyande wil nie die beelde verwyder nie. Hulle wil dit vernietig en ons daarmee saam!
Hierdie Boerevolk, solank verkneg, staan weer in die branding. Klein in getalle, arm en ongewapen, omtrent weerloos teen magtige vyande. Ons vyand maak staat op hulle grootgetalle. Maar hulle verstaan nie die psige van 'n Boer nie. Ons het die magtige Britse Empire vir amper drie jaar besig gehou. Ons het by Bloedrivier uitwissing in die gesig gestaar maar ons oë was opgelaan na Bo waar ons geweet het ons hulp vandaan sal kom. Ons weet dit nou weer. En ons vyande moet kennis neem: u kan ons druk maar net tot op 'n punt. Hiredie Boerevolk was bekend vir sy querilla-stryd. Ons kan dit weer doen soos in die verlede-man, vrou en kind. Ons gaan nie hier soos 'n lam te slagting "gely" word nie.
Die wekroep kom na ons luid en duidelik! Maar eers moet die weekhartiges en die verskoningsoekers hulle weg vind. Hulle hoop dat die bitterbeker by hulle verby sal gaan. Dit sal nie gebeur nie. Soos fladderende stukkies papier sal hulle probeer om die brand vry te spring. Ongelukkig sal die rewolusie hulle ook inhaal en hulle sal makiker verteer word as diegene wat bereid is om terug te veg!
Lank gelede het Siener van Rensburg vir ons voorspel hoe donker dit gaan wees. Hy het ook gesê dat ons met ons rug teen die muur is en dat ons sal moet veg. Ons het nêrens om heen te gaan nie. Hier sal ons lewe of sterwe! Dié uur het gekom!
Dankbaar het ons egter die een troos dat ons niks meer kan verloor as die kettings van verslawing nie!
Ons het nog die ander troos en dit is dat Hy ons lot voor ons oë sal verander!
Boerevolk word wakker. Dit is opstaantyd!
Vrydag, 03 April 2015 11:21
Vandag, 5 jaar gelede is Eugene Terre'Blanche uit ons midde weggeruk. Vir patriotte en aktiviste betrokke by die Vryheidstryd was dit 'n swaarslag.